section_heading: Djelo
paragraph_text: Robert Auer je slikar koji se nije obazirao na trendove i časovite mode, dosljedno je razrađivao jednu slikarsku koncepciju čitav život. Bravurozna tehnika i majstorsko vladanje metijerom osigurali su mu brojne narudžbe, a iznimne slikarske kvalitete nadišle su sveopći zakon za inovacijom. U duhu secesije bavio se i raznim vrstama primijenjene umjetnosti, dekoriravši vrata, namještaj i sl.